ΓΡΑΠΤΗ ΕΡΩΤΗΣΗ P-0322/03

υποβολή: Karla Peijs (PPE-DE) προς την Επιτροπή

(4 Φεβρουαρίου 2003)

Θέμα: Πρωτοβουλία της Ασπίδας της Γουιάνας

Γνωρίζει η Επιτροπή τη σημασία που έχει η Ασπίδα της Γουιάνας τόσο για τη διατήρηση της παγκόσμιας βιοποικιλότητας όσο και ως παγκόσμια χοάνη CO2 και ένας των μείζονος σημασίας ταμιευτήρων γλυκού νερού στον κόσμο και τη σημασία της για τους πολλούς αυτόχθονες πληθυσμούς που ζουν στη συγκεκριμένη περιοχή·

Η ΕΕ είναι συμβαλλόμενο μέρος στις διεθνείς περί περιβάλλοντος συνθήκες, όπως είναι η Σύμβαση για τη Βιοποικιλότητα, η Συνθήκη για την Αλλαγή του Κλίματος και η Σύμβαση για την Απερήμωση, και κατά συνέπειαν δεσμεύεται ναλοποιήσει τους στόχους αυτών των συνθηκών. Η Πρωτοβουλία της ΕΕ στον Τομέα του Ύδατος έχει καταστεί κύριο στοιχείο του προγράμματος για βιώσιμη ανάπτυξη. Η Ασπίδα της Γουιάνας είναι μία από τις μεγίστης σημασίας περιοχές του κόσμου όσον αφορά αυτούς τους στόχους. Έχονταςπόψη τους ανωτέρω στόχους ποία μέτρα έχει λάβει η Επιτροπή για να διασφαλίσει τις φυσικές και περιβαλλοντικές αξίες της Ασπίδας της Γουιάνας για τις μέλλουσες γενεές·

Ποίους στόχους θέτουν τα προγράμματα αναπτυξιακής βοηθείας ΑΚΕ και Ασία-Λατινική Αμερική για τα κράτη της Ασπίδας της Γουιάνας· Ποίες δραστηριότητες οι οποίες να αφορούν τη διασφάλιση των φυσικών και περιβαλλοντικών αξιών των εν λόγω κρατών χρηματοδοτούνται από τα ως άνω προγράμματα·

Γνωρίζει η Επιτροπή την Πρωτοβουλία της Ασπίδας της Γουιάνας (GSI) την οποία έχει αναλάβει η Επιτροπή των Κάτω Χωρών για τη Διεθνή Ένωση για τη Διατήρηση της Φύσεως και των Φυσικών Πόρων (NC-IUCN) με εταίρους το Διεθνές Ταμείο για την Ευζωία των Ζώων (IFWA), την Παγκόσμια Οργάνωση Νομοθετών για Περιβαλλοντική Ισορροπία (GLOBE) και την Ευρωπαϊκή Ομάδα Εργασίας για την Αμαζονία (EWGA); Ποίοι στόχοιπάρχουν για να προωθηθεί η ολοκληρωμένη διατήρηση των φυσικών και περιβαλλοντικών αξιών τόσο για του κατοίκους της συγκεκριμένης περιοχής όσο και για τον κόσμο· Είναι η Επιτροπή διατεθειμένη να παράσχει σε αυτή τη σημαντική πρωτοβουλία πολιτική στήριξη αλλά και χρηματοδότηση·

Απάντηση της κ. Wallstrm εξόνόματος της Επιτροπής

(28 Φεβρουαρίου 2003)

Η Επιτροπή αναγνωρίζει πλήρως τη σημασία της Ασπίδας της Γουιάνας, μιας εκ των μεγαλυτέρων περιοχών συνεχούς τροπικής βλάστησης σε παγκόσμιο επίπεδο. Εκτιμάται, ότι η Ασπίδα της Γουιάνας περιέχει πιθανώς το 10 % του γλυκού νερού παγκοσμίως, με λεκάνες απορροής τους ποταμούς του Αμαζονίου και του Ορινόκο, καθώς και τον Ατλαντικό Ωκεανό.

Η Επιτροπήποστηρίζει απόλυτα τους στόχους των Συμβάσεων του Ρίο και συχνά συζητά την εφαρμογή των συμβάσεων αυτών με αναπτυσσόμενες χώρες. Ωστόσο, η ανάπτυξη της Κοινότητας βασίζεται στην έννοια της συνεργασίας και οι προτεραιότητες καθορίζονται κατόπιν διαλόγου με τις ενδιαφερόμενες χώρες. Δεδομένων των χαμηλών πληθυσμιακών πυκνοτήτων και των πτωχών εδαφών στο μεγαλύτερο τμήμα της δασικής περιοχής της Ασπίδας της Γουιάνας, οι περιοχές αυτές, ως επί το πλείστον, δεν έχουν χαρακτηρισθεί ωςψηλής προτεραιότητας από τις αντίστοιχες κυβερνήσεις για δραστηριότητες αναπτυξιακής συνεργασίας με την Κοινότητα. Η Επιτροπή αξιοποίησε ενεργά τις προσφερθείσες δυνατότητεςποστήριζοντας τη βιώσιμη διαχείριση των δασών και τις δραστηριότητες διαφύλαξης στην περιοχή, ιδιαιτέρως με τη γραμμή του γενικού προϋπολογισμού για τα Τροπικά Δάση.

Στις χρηματοδοτούμενες από την Κοινότητα δραστηριότητες περιλαμβάνονται κυρίως:

- Παροχή στήριξης στο διεθνές κέντρο της Ιβοκράμα για τη διατήρηση των τροπικών δασών και την ανάπτυξη της Γουιάνας·

- Παροχή στήριξης στην Κρατική Υπηρεσία Προστασίας του Περιβάλλοντος της βραζιλιανής πολιτείας του Αμαπά μέσω του προγράμματος Κοινής Πολιτικής των Φυσικών Πόρων του Πιλοτικού Προγράμματος για τη διατήρηση των Τροπικών Δασών του Αμαζονίου (PPG7)·

- Παροχή στήριξης σε διεθνείς μη-κυβερνητικές οργανώσεις (MKO) της Κολομβίας, COAMA, με σκοπό την εφαρμογή σχεδίου στην Κολομβία και τη Βενεζουέλα, περιλαμβανομένου του δάσους του Ματάβεν, το οποίο ανήκει στο οικοσύστημα της Ασπίδας της Γουιάνας·

- Παροχή στήριξης σε οργανώσεις ιθαγενών στην Βενεζουέλα για τα ανθρώπινα δικαιώματα με τη γραμμή του γενικού προϋπολογισμού (Διεθνής Ομάδα Εργασίας για Υποθέσεις Ιθαγενών).

Οι προτεραιότητες ως προς τις αναπτυξιακές δαπάνες, από τα κονδύλια του γενικού προϋπολογισμού για χώρες της Ασίας και της Λατινικής Αμερικής (ΑΛΑ), για κράτη της Αφρικής, της Καραϊβικής και του Ειρηνικού (ΑΚΕ) (Ευρωπαϊκό Ταμείο Ανάπτυξης (ΕΤΑ)), περιγράφονται στον ιστότοπο Europa, στα έγγραφα εθνικής και περιφερειακής στρατηγικής, τα οποία διατίθενται στο κοινό. Η διαχείριση φυσικών πόρων αναφέρεται στην εθνική στρατηγική της Κολομβίας και της Βραζιλίας καθώς και στο Σύμφωνο των Άνδεων περί περιφερειακής στρατηγικής.

Η Επιτροπή γνωρίζει την Πρωτοβουλία για την Ασπίδα της Γουιάνας και είχε άτυπες επαφές με ορισμένους από τους οργανισμούς που συμμετέχουν σε αυτή. Η Επιτροπή είναι πρόθυμη να εξετάσει την παροχή τόσο οικονομικής όσο και πολιτικής στήριξης, εάν κάτι τέτοιο ζητηθεί από τις ενδιαφερόμενες χώρες, επί παραδείγματι στο πλαίσιο της προσεχούς επανεξέτασης των εγγράφων εθνικής και περιφερειακής στρατηγικής.

Περαιτέρωποστήριξη των δραστηριοτήτων για τις χώρες ΑΚΕ της Ασπίδας της Γουιάνας προβλέπεται από το 9ο ΕΤΑ, στο πλαίσιο του οποίου προβλέπονται περιφερειακοί πόροι της τάξεως των 6 εκατομμυρίων Ευρώ που θα διατεθούν ως Ενδο-ΑΚΕ/Φυσικοί Πόροι. Η ακριβής φύση της ως άνω στήριξης θα εξαρτηθεί από την αναγνωριστική αποστολή που θα πραγματοποιηθεί στην περιοχή τους επόμενους μήνες και τα αποτελέσματα των διαβουλεύσεων με τις ενδιαφερόμενες χώρες. Εντούτοις, η Επιτροπή εκτιμά πως το μεγαλύτερο ποσό θα διατεθεί προς στήριξη της Ιβοκράμα και των δραστηριοτήτων στην Ασπίδα της Γουιάνας. Θα εξασφαλισθούν ο συντονισμός και η συνέργεια με την πρωτοβουλία της Ασπίδας της Γουιάνας και τις στρατηγικές και τις προτεραιότητες των λοιπών χορηγών βοηθείας.

Έν τέλει, η πρόσκληση για τηνποβολή προτάσεων θα προκηρυχθεί αργότερα κατά το τρέχον έτος βάσει του κονδυλίου του γενικού προϋπολογισμού για τα Τροπικά Δάση, για το οποίο θα είναι επιλέξιμες οι προτάσεις των ΜΚΟ. Στο εν λόγω πλαίσιο επιτρέπεται ηποβολή προτάσεων για την Ασπίδα της Γουιάνας, εφόσον πληρούνται τα κριτήρια σχετικά με τις προτεραιότητες που θα ορισθούν για την πρόσκλησηποβολής προτάσεων.